Isemma-as «Muḥ afenyan», Muḥ d isem yettuqten deg tmetti taqbaylit, imi tassuqilt-agi i yexdem yefka-as udem amaynut, am akken dayen yellan di tsekla taqbaylit, yura-t s talɣa n yiwet n tseddart anda yesɛa 34 n yefyar, aḍris aḥeqqani i d-yessuqel ur t-nufi ara, nezmer ad nini dakken tutlayt-is d tin isehlen, ur isexdem ara awalen iqburen, akken ur isexdem ara awalen ireṭṭalen.yewwi-d awal ɣef yiwen n umdan i yellan d afenyan ur iḥemmel ara leɛtab, medden akk ad xedmen netta yerr-at i tɣimit macca yettwasen s yiwen wawal«nekk-ini d muḥ afenyan, ma d aglim-iw d acebḥan», ihi yewweḍ-d useggas anda imdanen ur uffin ara acu ara ččen , macca yal yiwen d acu d-yewwi, nnan-as i muḥ afenyan i kečč d acu d-tewwiḍ, yerraasen nekki Muḥ afenyan aglim-iw d acebḥan, at taddart rfan aɣlin fell-as almi terran d aberkan.